Gode redaktør i Oplandenes redaktørforening

**Vi holder tradisjonen vedlike og inviterer til årets julemøte som blir på Lillehammer.**

**Det er torsdag 8. desember kl. 17.00 med dette programmet.**

*Kl. 17.00 Oppmøte i GD-huset*

*Orientering og omvisning om hvor GD står i dagens situasjon. 30 min. Totalt.*

*Redaktørrunden: Maks 5 minutter fra hver enkelt avis ved ansvarlig red. eller en annen representant.*

*Spørsmål, erfaringsutveksling og diskusjon*

*Vi serverer kaffe, mineralvann og fingermat (rakfisklefse)*

Kl. 19.15: Lillehammer Hotell. Lutefiskselskap og alt. juletallerken for dem som ønsker det.

Overraskelse ved bordet.

Foreningen betaler hele gildet. For dem som trenger overnatting ordner vi det og dekker det også.

Det er krevende tider for alle om dagen, desto hyggeligere og viktigere blir det å kunne treffes til en uhøgtidelig kveld med kolleger, som også helt sikkert har en nytteverdi for den enkelte. Jeg håper derfor at alle bidrar til at årets julemøte blir vellykket og at minst alle aviser er representert denne kvelden. Det vil også være viktig for å gjøre «redaktørrunden» komplett». Jeg setter opp en liste over innledere og sender ut til samtlige noen dager i forvegen.

Dette ser jeg veldig fram til. Sees på Lillehammer den 8. des!

Vi håper også se mange av redaktørpensjonistene denne kvelden! Avtal gjerne felleskjøring.

MVH
For styret

Torbjørn Moen